Sant Martí Decideix: de març 2011
Publicat per Sant Martí Decideix a 19:01 0 comentaris
Estem a la fase final de la campanya de la Consulta sobre la Independència i durant les properes setmanes és molt important fer visible la campanya en tots els àmbits de la vida de la ciutat, així com a l’espai públic. És per això que avui llancem la campanya 10A ALS BALCONS: perquè no quedi cap balcó sense guarnir.
10A als balcons from Barcelona Decideix on Vimeo.
Les banderoles es poden aconseguir per 2€ i les pancartes, més grans (d’uns 2m de llargada) per 15€ cadascuna.
Volem que tots els barris de Barcelona engalanin els seus balcons amb les banderoles i les pancartes del 10A, per animar veïns, veïnes i vianants a exercir el seu dret a votar i a participar en la consulta sobre la independència que se celebrarà el diumenge 10 d’abril.
*On pots trobar banderoles? Als punts de votació fixos de cada districte i a les parades mòbils de recollida de vot anticipat.
*On pots trobar pancartes? Poseu-vos en contacte amb els responsables del districte o escrivint a info@santmartidecideix.cat
La campanya inclou aquesta página facebook on pots mostrar el teu balcó amb el 10A.
Si penges una banderola o pancarta al balcó fes-ne una foto i envia-nos-la a balcons10a@barcelonadecideix.cat i apareixarà al nostre Flickr.
Penseu que és molt important que el màxim de voluntaris i entitats pengem les pancartes als balcons. Animeu els vostres contactes, familiars, amics i coneguts per ajudar a que s’estengui la campanya.
Recordeu que també tenim aquestes gorres i samarretes per dur el 10A allà on vagis!
Comptem amb la teva col.laboració.
Publicat per Sant Martí Decideix a 10:53 0 comentaris
Publicat per Sant Martí Decideix a 8:05 0 comentaris
Aquest dimecres 16 de març a les 7 del vespre us esperem en la xerrada informativa sobre el 10A que farem a la Biblioteca de Can Saladrigas (C. Joncar / C. Bilbao).
Durant l'acte hi haurà un punt de votació anticipada per a què pugueu exercir el vostre dret a vot.
Publicat per Sant Martí Decideix a 19:12 0 comentaris
A un mes per a la Consulta del 10 d’abril, Sant Martí Decideix afronta la tercera i última jornada especial de vot anticipat. Alhora que seguirem donant-nos a conèixer als veïns amb una nova bustiada ens permetrà de detectar qualsevol mancança de cara el 10A.
La darrera acció especial es desenvoluparà en la zona més complexa del districte. La Gran Via, la Rambla Prim i la Diagonal delimiten un gran triangle on la població es concentra en aquests tres eixos. Un perímetre densament poblat que amaga una extensa àrea industrial i de magatzems sense gairebé habitants.
El Front Marítim i Diagonal Mar són l’altra zona que també entra en aquesta jornada massiva de vot anticipat. Tot i ser una zona residencial més compacta, és de construcció relativament recent i encara no hi ha punts neuràlgics ben definits i una vida associativa dèbil en comparació amb els altres barris on hem fet les dues accions precedents.
La ubicació i els horaris dels diferents punts de votació s’han fet tenint en compte que són barris de grans blocs de pisos amb una població força heterogènia, sobretot als barris del Maresme i el Besòs que presenten una alta concentració de població extracomunitària arribada en la darrera dècada.
El 19 de març serà la darrera estació abans del 10 d’abril. Els voluntaris implicats en aquesta nova acció estem treballant per a què sigui tot un èxit i una injecció d’energia i optimisme per a tot Barcelona.
Publicat per Sant Martí Decideix a 6:33 0 comentaris